text: Betjent redder svigermors taske
  15 august 2011 kl. 07.32
  En mand forsøgte ved 13-tiden søndag at stjæle en bil foran Esbjerg Højskole. Han blev anholdt af en betjent, der kom forbi.
  Tyven var ikke i stand til at starte bilen og stikke af med den, og derfor nøjedes han med at tage en taske, der lå i bilen.
   
  Hvad han ikke vidste,  var at bilen tilhører svigermoren til en betjent, der netop kom gående forbi, da tyven forlod stedet med tasken.
   
  Betjenten genkendte tasken, og pågreb omgående gerningsmanden, der blev aggressiv og satte sig til modværge. Det fik han ikke så meget ud af. Han blev taget med og sigtes nu ikke alene for tyveri, men også for at sætte sig imod en anholdelse.
  